สังคมข่าวหุ้น
ดัชนีหุ้นไทยปิดตลาด 1,800.32 จุด เพิ่มขึ้น 24.95 จุด มูลค่าซื้อขาย 64,137 ล้านบาท จากแรงซื้อหุ้นขนาดใหญ่ อย่าง PTT-SCC เป็นตัวนำตลาด แนวโน้มวันนี้มีโอกาสปรับขึ้น แต่ไปไหนไม่ไกลมีกรอบจำกัดอยู่ที่แนวต้าน 1,805 จุด ส่วนแนวรับ 1,790-1,780 จุด...
13 มี.ค. 2561

เล็กเซียวหงส์
*…ดัชนีหุ้นไทยปิดตลาด 1,800.32 จุด เพิ่มขึ้น 24.95 จุด มูลค่าซื้อขาย 64,137 ล้านบาท จากแรงซื้อหุ้นขนาดใหญ่ อย่าง PTT-SCC เป็นตัวนำตลาด แนวโน้มวันนี้มีโอกาสปรับขึ้น แต่ไปไหนไม่ไกลมีกรอบจำกัดอยู่ที่แนวต้าน 1,805 จุด ส่วนแนวรับ 1,790-1,780 จุด…
*…LPH เพิ่งเข้าตลาดหุ้นไม่นาน เงินเหลือเยอะเลยซื้อหุ้นคืน เพื่อบริหารทางการเงิน วงเงินไม่เกิน 200 ล้านบาท จำนวนไม่เกิน 30 ล้านหุ้น หรือคิดเป็น 4% ของหุ้นทั้งหมด ว่ากันตรงๆ แล้วราคาหุ้น LPH ไม่ได้แย่ซะจนบริษัทต้องเจียดเงินมาซื้อหุ้น เพื่อประคองหรือพยุงราคา น่าเอาเงินมาจ่ายปันผลให้ผู้ถือหุ้นดีไหมอ่ะ.!… *…CHOW เริ่มเห็นสตอรี่ดีเข้ามาเรื่อยๆ ล่าสุดโรงไฟฟ้าพลังงานแสงอาทิตย์ 26.68 เมกะวัตต์ ที่ประเทศญี่ปุ่น สร้างเสร็จแล้ว รอจ่ายไฟได้ช่วงเม.ย.นี้ น่าจะทำให้ CHOW เติบโตแบบก้าวกระโดดแน่นอน ส่วนราคาหุ้นซื้อขาย P/E ระดับ 15 เท่า ถือว่าฉกฉวยจังหวะเล่นเก็งกำไรได้เช่นกัน…
*…TRUE ฮือฮากันน่าดู เมื่อมีโบรกเกอร์หลายแห่ง ออกมาส่งเสียงเชียร์ซื้อกันยกใหญ่ ไฮไลท์อยู่ที่กำไรพิเศษจากการขายสินทรัพย์เข้ากองทุน DIF กว่า 26,000 ล้านบาท โอ้ว!จอร์จมันยอดมากจริงๆ แต่ราคา TRUE ตอบรับกับเรื่องนี้พอสมควร ทำให้ส่วนต่างกำไรเริ่มน่าสนใจน้อยลงไปแล้ว เอาเป็นว่า “อย่าไล่ตาม” เชื่อหัวไอ้เรืองได้เลย ไม่เจ็บตัวแน่…
*…ORI ดูเหมือน “พีระพงศ์ จรูญเอก” ซีอีโอใหญ่ มั่นอก มั่นใจยอดขายไตรมาส 1/61 เกินเป้า 5,000 ล้านบาท หลังปิดการขาย 3 โครงการใหม่ กว่า 1,500 ล้านบาท จากมูลค่ารวม 6,000 ล้านบาท ผ่านช่องทาง Online Booking ได้ทั้งหมด 300 ยูนิต จึงมองเห็นแนวโน้มดีไม่หยุดเลยเชียว…
*…JKN ราคาผันผวนชวนให้เสียวไส้อย่างบอกไม่ถูก ดูๆ แล้วหุ้นตัวนี้มีขาใหญ่เข้าสิงแน่นอน โดยอาศัยอินเดียนซีรีส์ฟีเวอร์ มาเป็นเครื่องมือ..บอกตรงๆ ใครไม่มีไม่ควรยุ่ง หรือใครมีอยู่ต้องเริ่มปรับพอร์ตได้แล้ว เชื่อว่าหุ้นตัวนี้ใกล้หมดรอบเข้าไปทุกทีแล้ว…
*…DTAC ชักนั่งไม่ติดหลังกสทช. ออกมาส่งซิกว่ายังไม่มีการจัดประมูลคลื่นความถี่ไปจนถึงปลายปี 61 ทำให้นักลงทุนและลูกค้า DTAC ไม่แน่ใจว่าจะได้รับผลกระทบมากน้อยแค่ไหน เพราะสัมปทาน 1800 MHz หมดอายุช่วงก.ย.นี้แล้ว ล่าสุด “ลาร์ส นอร์ลิ่ง” ซีอีโอใหญ่ ออกมายืนยันเดินหน้าให้บริการลูกค้าอย่างต่อเนื่อง แม้สิ้นสุดสัมปทานลูกค้าจะไม่รับผลกระทบแน่นอน..อ้าว..!!ต้องดูกันต่อไป…
*…ปิดท้ายเตรียมพบกับข่าวหุ้นเจาะตลาด โฉมใหม่….!! ผ่านสถานีโทรทัศน์สปริงนิวส์ดิจิตอลช่อง 19 เวลา 9.30-10.30 น. จุใจกับเนื้อหาเข้มข้นขึ้น เวลามากขึ้น ดำเนินรายการโดยบูรพา สงวนวงศ์ และสุภชัย ปกป้อง ส่วน “หุ้นดาวเด่น” จากวิษณุ โชลิตกุล ของแฟนยังอยู่เช่นเดิม..! และยังรับชมสดๆ www.facebook.com/ข่าวหุ้นธุรกิจ หรือ www.kaohoon.comและ FM 102 MHz….
*…พร้อมอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.15 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. แบบไลฟ์กันสดๆ ผ่านทาง www.facebook.com/ข่าวหุ้นธุรกิจ-Kaohoon หรือ www.kao hoon.com การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น